JohanHeinsen/ENO huggingface dataset:
Odense Adresse-Contoirs Efterretninger, 1848-07-05
J Hunderup, tæt ved Odense, er Marialyst, en 2 Etages Bygning med betydelig og god Leilighed, at erholde samlet til Leie, helst paa flere Aar. Der er Staldrum til flere Heste, Vognremisse m. m., samt en stor yndig velanlagt Hauge med endeel Frugttræer. Der accorderes med Uhrmager Jessen i Odense.
Odense Adresse-Contoirs Efterretninger, 1848-07-05
Fredagen den 7 Juli førstk., Formiddag Kl. 9, bliver i Kjøbmand Limkildes Gaard ved Vesterport afholdt offentlig Auction over afdøde Pastor Omanns Efterladenskaber, bestaaende af: Stole, Borde, Sophaer, Speile, endeel Sengeklæder og Sengesteder, Linned og Dækketøi, nogle Sølv- og Guld=Sager, et Mahogni=Chatol, en ditto Secretair, endeel Kjøkkentøi af Kobber og Messing, et 8 Dages Stueuhr, samt nogle Bøger og Reoler m. m. Odense Auctionscontoir den 28 Juni 1848. Lüttichau. Ch. Estrup.
Odense Adresse-Contoirs Efterretninger, 1848-07-05
Arvingerne efter den her i Byen forlængst afdøde Chordegn Bagge, der, saavidt har kunne erfares, maae antages tildeels at opholde sig paa Lolland og i Jylland og muligen tillige i Norge, indkaldes herved, med Aars og Dags Varsel, til for undertegnede Skifteforvalter, inden foreskrevne Tids Udløb, at anmelde og legitimere deres Arveret. Rudkjøbing Byefogedcontoir den 30 Juni 1848. Fyens Stiftsavis, redigeres af N. Seedorff, Trykt med Hurtigpresse. Schmidten.
Odense Adresse-Contoirs Efterretninger, 1848-07-05
udgives i Odense 8 a 6 Gange ugentlig.
Odense Adresse-Contoirs Efterretninger, 1848-07-06
Fædrelandet. Blandinger. De foreløbige Underhandlinger, som i disse Dage have fundet Sted i Malm, kunne ikke føre til noget Resultat inden om en Ugestid, da de fra preussisk Side ere indledede af det Camphausenske Ministerium, men dette i Mellemtiden er afløst af et andet, om hvis Stilling til Underhandlingerne Jntet før kan vides. Wrangels Fremrykning staaer ikke i nogen Forbindelse med Underhandlingerne; mulig har han været uvidende om dem, mulig har han modtaget Ordre fra det nye Ministerium til desuagtet at gaae frem: i alt Fald er han nu ved en fra Malmø afsendt preussisk Embedsmand sat i Kundskab om, at de finde Sted. (Fdl.)
Odense Adresse-Contoirs Efterretninger, 1848-07-06
Fra London skrives af 27 Juni, at der er givet Tilladelse til, at de ved den danske tydske Krig i engelske Havne tilbageholdte Skibe omlade deres Ladninger i brittiske Skibe for at de kunne afskibes til de tydske Havne. General Hedemann melder i en Skrivelse til Krigsministeren, at ogsaa Premierlieutenant Holten den 5 Juni i Affairen ved Dyppel anførte et Kompagni af Fodgaarden.
Odense Adresse-Contoirs Efterretninger, 1848-07-06
J Mandags passerede 2 svenske Fregatter og en Brig forbi Kjøbenhavn nordpaa.
Odense Adresse-Contoirs Efterretninger, 1848-07-06
Veile Av. beretter af 3de: "Jgaar bragte en Vagtmester en Arrestant hertil Byen, en Landmand, ved Navn Frederik Johansen, Eier af Lundsgaard ved Kongeaaen. Arrestanten, som er en Søn af Amtmand Johannsen i Haderslev, og som alt engang tilforn havde været anholdt, men slap fri igjen, skal efter Forlydende være mistænkt for Spioneri. Man paastaaer, at han opholdt sig her i Byen under den fjendtlige Okkupation.
Odense Adresse-Contoirs Efterretninger, 1848-07-06
Fangernes bedre Behandling i Stade gjælder nærmest eller maaskee ene de Frivillige og Officererne, og bør saaledes ikke afholde Nogen fra at yde Bidrag til de Meniges Forpleining, da disse vistnok stedse ere trængende til Understøttelse herhjemmefra. (Forl.)
Odense Adresse-Contoirs Efterretninger, 1848-07-06
Den 18de og 19 Juni præsenteredes Vester-Han herreds 1ste og 2 Bataillon af Folkevæbningen. Hver Bataillon udgjorde i en Alder af 15 til 45 Aar, et Mandskab af c. 350 Mand bevæbnede med Jagtgeværer og Pigge. Dernæst overleverede Herredsfogden, Bataillonerne deres Faner, idet der forklaredes dem disses Betydning og Tidens høie Krav. (Thist. Av.)(Af et Brev fra en ridende Skarpskytte, dateret Hartse pr. Kolding den 1 Juli). Skjøndt Ordren til Tilbagetoget ingenlunde kom os uventet, skjøndt vi længe havde været forberedt derpaa, kan jeg ikke nægte, at det var os, og vistnok Alle i Hæren, meget smerteligt at maatte opgive vor Stilling og saaledes atter overlade den nordlige Deel af Slesvig i Fjendens Vold, saameget mere som vi under vort Ophold der noksom havde faaet Troen i Hænderne paa, hvor inderligt hengivne de slesvigske Bønder ere den danske Sag, for hvilken de fremfor os Alle have lidt meest. Da jeg tog Afsked fra min Vært i Skovlund, hvor jeg senest har havt Qvarteer, var den gamle Mand dybt rørt. Hans Kone og Døttre græd og ønskede mig ret snart tilbage, for saa vare de ogsaa visse paa, at de fordømte Tydskere. - det var deres Ord - vare jagne ud af Landet. - Vi ønske nu Jntet hellere, end at Tydskerne skulle gaae over Kongeaaen. De synes næsten at have Lyst dertil, idetmindste have Patrouiller allerede været i Dollerup; men lad dem kun komme; her have vi dog et langt bedre Terrain at bevæge os paa, og Svenskerne - de ville dog ikke glemme deres høitidelige Løfte at staae os bi, naar Fjenden atter gaaer op i Jylland; -men rigtignok kan kun Fanden forstaae sig paa disse Diplomater.
Odense Adresse-Contoirs Efterretninger, 1848-07-06
Armeret Dampskib, Waldemar ankom den 3ds. til Kjøbenhavn fra Snoghøi, medhavende Saarede.
Odense Adresse-Contoirs Efterretninger, 1848-07-06
En nær Slægtning af Kand. jur. Knudsen, der faldt i Slaget ved Slesvig, oplyser, at han ei var en født Thrønder, men at han er født i Kjøbenhavn den 11 April 1814, er en Søn af forlængst afdøde Skibskapitain Georg Frederik Knudsen, og Sønnesøn af Patrioten kgl. Skuespiller Hans Christian Knudsen. Da 50 Frivillige og andre Menige fra Armeen, tilligemed en Officeer i Fredags paa Reisen til Kjøbenhavn, for at uddannes til Underofficerer kom til Nyborg, bleve de overflødigt beværtede af Hr. Schalburg med varm Mad, Viin, Punsch og Konfekt, uden at Hr. Schalburg derfor vilde modtage Vederlag. Det maa nødvendig virke opmuntrende paa vore Krigere at bemærke at Borgerne ikke blive trætte af at paaskjønne deres Bestræbelser for vor retfærdige Sag. (Berl. T.)
Odense Adresse-Contoirs Efterretninger, 1848-07-06
Fra Feldberederlauget i Svendborg er indsendt til Krigsministeriets Disposition: 122 Lod Sølv i gamle Skildter, 30 danske Kroner, 9 Specier, 3 Stkr. 3/5 Spec. og en Skuemynt.
Odense Adresse-Contoirs Efterretninger, 1848-07-06
En Willemoes, der gjør sit Navn Ære, er Hr. Kand. jur. W. Kopist i Landsoverretten, der, skjøndt Embedsmand, ikke undlod at stille sig i Rækken af Fædrelandsforsvarerne. J Slaget ved Slesvig tjente han i den tappre 2den Bataillon. Om Morgenen, just som Kampen begyndte indtraf han i den danske Hær med endeel andre Frivillige, efter at de havde marscheret den hele Nat. Samme Dags Aften blev han som Saaret ført til Lazarethet. Nu er han helbredet og afgaaer igjen til Hæren, for at træde ind i sin forrige Plads; ogsaa en yngre Broder af ham tjener i Hæren og er alt avanceret. (Flp.)
Odense Adresse-Contoirs Efterretninger, 1848-07-06
Om det af en norsk Underofficeer begaaede Mord i Landscrona indeholder, den norske Rigstidende" Følgende: Efterat de tvende norske Artilleribatterier den 19 ds, om Eftermiddagen tilsøes vare ankomne til Landscrona, erholdt nogle Underofficerer og Konstabler Tilladelse til imellem Kl. 9 og 10 om Aftenen at gaae iland. De begave sig ind paa et Værtshuus for at spise til Aften. Paa Stedet befandt sig iforveien nogle svenske Artillerister. Baade Svenskere og Normænd spiste sammen under de venskabeligste Forholde, og Normændene bestilte Punsch, som blev drukket tilsammen med Svenskerne. Efterat tvende Glas vare drukne bortfjernede de Sidstnævnte sig, for at høre paa den Sang, som paa Torvet udenfor Værtshuset udførtes af nogle Kon stabler af det svenske Artilleri; Normændene bleve derimod for den største Deel tilbage paa Værtshuset; fra begge Sider vedblev Man dog under det venskabeligste Forhold at gaae ud og ind imellem hverandre, medens Nogle spiste, Andre sang, og Alt gik fredeligt og fornøieligt til. Men af en Hændelse havde en norsk Underofficeer ved Navn Holm, hvilken synes at have været ilde anseet af sine Kammerater, slaaet et Glas itu, som han negtede at betale. Den norske Sergeant Nielsen tilbød sig at betale det, hvilket Holm ikke vilde tillade, da han meente, at han kunde betale det selv, om de behøvedes, hvorefter Nielsen erklærede Holm for en "Sköier og slog ham i Ansigtet. Slagsmaal mellem nogle af de norske Underofficerer blev deraf en Følge.
Odense Adresse-Contoirs Efterretninger, 1848-07-06
En Opvarterske kom springende ud for at søge Hjælp til at faae Uvæsenet stillet. Saavel de svenske som de norske Underofficerer der stode udenfor paa Torvet skyndte sig ind, hvorefter En af de Førstnævnte, Sergeant ved Wendes Artilleriregimentet, Lindgreen, under sine Bestræbelser efter at adskille de Stridende, blev saaret i Laaret saa slemt at en Pulsaare blev overskaaret, og han, uagtet han fik betimelig Lægehjælp, døde efter nogle Timers Forløb. havn.
Odense Adresse-Contoirs Efterretninger, 1848-07-06
Fallit: Hosekræmmer Steffen Ravn i KjøbenOdense. Endnu den 2 ds Morgen var Man i Hamborg temmelig uvis med Hensyn til de seneste Krigsbegivenheder; den 30 Juni troede Man, at der havde staaet et blodigt Slag, da der i den foregaaende Nat var kommet et Lokomotiv fra Rendsborg til Altona, der skulde hente alle de Læger det kunde faae fat paa og der pludseligt i selve Hamborg blev bestilt Lazareth paa 200 Senge. J et Brev fra Hamborg af 30 Juni, med en Fortsættelse af 1ste og en Efterskrift af 2 Juli hedder det: "Henved 160 danske Fanger ere ankomne til Altona, deriblandt alle de Officerer, som sadde i Pløen, og Segeberg og som ikke have villet give deres Æresord; disse bevogtes meget strængt og Man taler om, at de ville blive førte til Spandau eller Coblenz. Herigjennem er kommet c. 400 lauenborgske Jægere, der ikke ansaae sig løste fra deres Eed mod Kongen og vilde gaae over til de Danske; men det lykkedes kun for meget Faa af dem, Resten fik Wrangel indhentet og sendte dem tilbage, ogsaa disse, mener Man, skulle føres til Spandau; Hovedmændene sidde i Rendsborg; det var ønskeligt, om den danske Regjering kunde forhindre, at de ikke for deres Troskab endog tiltales og straffes for Forræderi.
Odense Adresse-Contoirs Efterretninger, 1848-07-06
J de sidstankomne Hamborger Blade meddeles endvidere. J "Lyb. Korr." skrives fra Kjøbenhavn, at det engelske Dampskib "Rob Roy, den 22 f. M. medbragte den Efterretning fra St. Petersborg, at Man i Kronstadt var beskjæftiget med ogsaa at gjøre den anden Afdeling af den russiske Flaade selfærdig, hvorved den vilde blive bragt paa 40 større Skibe samt at Troppemarscherne fra det indre Rusland til den polsk-tydske Grændse uafbrudt vedvarede. – "Børsenh." lader nu Breve fra Paris bekræfte, at Orla Lehmann er ankommen dertil. Det var den 28de, at baade Vrangel og Halkett forlode Flensborg tilligemed den stærke Garnison, der erstattedes af schleswigholsteinske Tropper og Hanseater. Baade fra Rendsborg og Altona meldes, at de lauenborgske Jægere, 400 Mand stærke, ere sendte tilbage, da de havde erklæret, at de ikke ansaae sig løste fra deres Eed mod deres kongelige Landsherre og følgelig ikke vilde kæmpe mod de Danske. "Schlesw.-Holst. Zeit." af 28de, der kun lader dem komme til Rendsborg, mener dog, at en strængere Disciplin nok vil lære dem, hvilke der ere deres Pligter som tydske Soldater.
Odense Adresse-Contoirs Efterretninger, 1848-07-06
Det Tannske Frikorps er ifølge Hamb. Corr." forstærket saameget, at det nu er inddeelt i 2 Batailloner Skytter og Musketerer foruden Kavalleri, Skyts og Pionerer. Det mecklenborg-streliske Kontingent, som den 29de passerede Altona, angives til circa 600 Mand. Den rendsborgske Stænderforsamling har med 68 mod 7 Stemmer antaget Lovudkastet om almindelig Værnepligt, men tillige med 70 mod 5 St. besluttet af tilraade, at Loven blot promulgeres som provisorisk "Ostsee-Zeit." meddeler fra London af paalidelig Kilde" at Fredsunderhandlingerne med Danmark nu ere baserede paa saadanne Vilkaar at Man ikke betvivler deres Ratification af begge Hoffer; Depescherne desangaaende forsikkres den 23 Juni at være afsendte saavel til Kjøbenhavn som til Berlin. Toldvæsenet i Liverpool har konfiskeret 2 Kanoner, der, som det hedder, skulde foræres Staden Lybek. Fra London skrives af 24 Juni, at Lord Palmerston har erklæret den preussiske Gesandt, at Forbudet mod Udførsel af Vaaben til Tydskland er begrundet i en Parlamentsakt af 1819, medens Udførselen til Danmark er tilladt efter en speciel Traktat af 1670.
Odense Adresse-Contoirs Efterretninger, 1848-07-06
Fra Weichsel forsikkres af 25 Juni, at Værelser i i det kongelige Slot i Königsberg sættes istand, dog spaaes Hoffet ingen god Modtagelse, ifald det virkelig af det reaktionaire Parties Jntriger skulde lade sig forlede til at komplottere med Rusland. - J Zürich vil Man vide, at Kongen af Neapel har seet sig nød, saget til at flygte ombord paa et engelsk Dampskib. -J Staden Orel i Rusland ere den 7 f. M. ved en frygtelig Jldsvaade 1237 Huse lagte i Aske. Man formoder, at Jlden har været paasat; flere andre Stæder skulle være blevne hjemsøgte paa lignende Maade. -
Odense Adresse-Contoirs Efterretninger, 1848-07-06
Kurfyrst Karl Theodor af Pfalz-Baierns Enke, Datter af Erkehertug Ferdinand Carl af Østerrig og født den 10 Decbr. 1776, har den 23 f. M. fundet sin Død ved Wasserburg, idet hendes Vogn væltede med hende. J det sydvestlige Tydskland tegner Alt til en endnu riger Høst end ifjor.
Odense Adresse-Contoirs Efterretninger, 1848-07-06
(Dagsposten.) De nærmere Omstændigheder ved det Sammenstød, som (ikke den 30 Juni, men 2 Juli har fundet Sted ved Aarssund, ere efter de til Krigsministeren indkomne Rapporter følgende: "Da Fyret ved Aarssund slukkedes Kl. 2 om Morgenen, og Mennesker stimlede sammen paa Strandbredden, lod Lieut. Sommer, som var stationeret der med Skonnerten "Delphinen" og en Kanonchalup, og havde Ordre til ikke at lade Fjenden sætte sig fast i Aarssunds Færgegaard og paa Broen, affyre et Kardætskskud mod en tæt Klynge, Øieblikkeligt aabnedes imod Skonnerten fra 2 eller 3 bagved Færgegaarden placerede Kanoner en Styk= og Brandgranatild, der besvaredes af Skonnerten med Kugler og Bomber. Denne Beskydning varede en Timestid, hvorefter Skonnerten gik udenom Aarø til Aarssunds søndre Jndløb, hvor det formodedes at Fjenden opkastede Batterier. Da nogle Skul fra Skonnerten ikke besvaredes trak denne sig tilbage. Fartøierne ere ubeskadigede, uden Døde og Saarede: de Fjendtlige, Friskarer under fremmede Officerers Kommando, skulle have 1 Død og 6 Saarede; desværre er tillige en Kone dræbt og en Pige saaret, samt Bygningerne temmelig meget beskadigede.
Odense Adresse-Contoirs Efterretninger, 1848-07-06
J Veile Av. berettes fra Kolding af 3 ds. Kl. 5 Eftermiddag: "Fjenden staaer endnu for Kolding, 3 Miil Sydfor Byen imod Vonsyld. Der falder engang imellem nogle Skud, naar vore og de fjendtlige Patrouiller komme hinanden for nær, men begge Parter retirere uden at det kommer til Angreb. Jgaar Formiddags kom en fjendtlig Officeer med en Trompeter og viftende med et hvidt Tørklæde imod vore Forposter, og blev modtaget af en af vore Officerer; han bad om at maatte personlig overgive et Brev fra General Wrangel til General Hedemann, men da dette blev nægtet, afleverede han Brevet og en Kuffert, hvori var Lieutenant Wedeges Tøi, samt Archivet for 10 Bataillon. Brevets Jndhold er ikke bekjendt, men har sandsynligviis heller ikke været andet end et Slags Adressebrev for de medfulgte Sager; og dette Galanteri kunde jo være en beqvem Leilighed til at udspeide vor Stilling, hvis han havde faaet Leilighed til at komme igjennem Kolding, og derfra videre til Hovedqvarteret.
Odense Adresse-Contoirs Efterretninger, 1848-07-06
Hs. Maj. har allern udnævnt Kand. theol. A.P. Rohde til ordineret Katechet og Førstelærer ved Borgerskolen i Faaborg.
Odense Adresse-Contoirs Efterretninger, 1848-07-06
Skibs= og Handels-Efterretninger: Hamborg den 30 Juni. Som følge af den vedholdende Regn og det ubetydelige Forraad holdes Hvede 4 a 5 Rd. Cour. høiere: Rug paa Pladsen fra 56 til 70 Rd. Cour. pr. L.; Byg af Danmark (III a 112 Pd.) er betalt med 6 Mk. Bco pr. Td. Havre og Ærter meget stille. - London den 27 Juni. Veiret er ikke synderligt gunstigt for Hvede, og det lykkedes derfor Jhændehaverne, trods den ringe Kjøbelyst, at betinge 1sh. høiere Priser. Byg, Havre, Bønner og Erter kan kjøbes 1s. billigere. Kjøbenhavns Børs-Cours den 1 Juli 1818. Hamborg a vista 199 pCt. Bank-Disconto 5 pCt., dito af Banco=Vexler 4 pCt. London 3 M. 8 Rbd. 90 s., ditto k. S. 9 Rbd. 2 s. 4 pCt. Kgl. Oblig. (uden Rente) 91 a 93 Rbd. Sedler. 3 pCt. engelsk danske Obligationer 67 a 68 Nationalbank-Actier 140 1/2 a 141 1/2 Rbd. r. Sølv. Roeskilde Jernbane-Actietegning 47 1/2 a 48 Spec.
Odense Adresse-Contoirs Efterretninger, 1848-07-06
AVERTISSEMENTS. Forfatteren af tvende Skrivelser til Krigsministeren, daterede Odense den 28 Juni og 1 Juli d. A., opfordres herved til behageligst at melde sig hos Generalcommandoen over Fyen. for efter sit givne Løfte at meddele nærmere Oplysning om det Vedkommende. Nylig er udkommen: Til de svenske Krigere. Vise af Peter Jørgensen. 2 s. Sælges til Fordeel for et veldædigt Øiemed, og faaes i Assens hos Boghandler Gleerup, i Odense i den Hempelske Boghandel.
Odense Adresse-Contoirs Efterretninger, 1848-07-06
J den Hempelske Boghandel faaes: Danevirke. Danskhedens gamle Grændsevold mod Syden, af Worsaae. Med et illumineret Sprogkort over den jydske Halve og et Kort over Sydslesvig. Særskilt Aftryk af Anti slesvigholstenske Fragmenter. 1 Rbd. - Tilsyns Embedet i Kirken, betragtet af D. Pontoppidan, 3 Mk. - En Svenskers Mening om Danmarks Friheds Kamp og Skandinaviens Forhold til Tydskland. Med Modbemærkninger af en Danske 16 s. - Preussen og det tydske Forbunds Færd imod Danmark, 3 Mk. - Bør Eideren eller Elben nu ansees for den danske Stats Grændse. Ved H. P. Giessing. 1 Mk. - Axel. Ef romantisk Digt af Tegner, med Oversættelse af Boye, 24 s.
Odense Adresse-Contoirs Efterretninger, 1848-07-06
- Dansk Ordbog, udgiven under Videnskabernes Selskabs Bestyrelse. 6te Tom. S. 5 Rbd. - Forordning angaaende Udstædelse af rentebærende Creditbeviser og Paabydelse af en Krigskat i Danmark. 1 Mk. - Min Søn, om Du vil i Verden frem, saa stræb! En Bog for Haandværks- og Handels=Lærlinge af J. W. Markmann. 20 s. - Real-Register over Danmarks gjældende civile Medicinal=Lovgivning indtil Udgangen af 1847. Ved F. A. Uldall, Landphysicus, Dr. med, 4 Mk. 8 s. - Den tydske Flaade, af Grundtvig, 1ste Hefte, 4 s. - Chemie for Landmænd, ved Krarup Hansen, Cand. polyt, 1ste Hefte, med 30 Gjennemsnitsfigurer ved Texten. 4 Mk. - Brev til Danmark i 1848 fra Ebern Snare. 1 Mk. (Sælges til Fordeel for faldne Krigeres Efterladte.) - Foreløbig Anviisning til Stridsleens rette Brug, ved Andr. Ørnstrup. 16 s. Paa Assens-Veien, mellem Skrillinge og Causlunde, er funden og hertil indleveret et Meerskums Pibehoved i raae Materie og et høit Sølvbeslag samt Hestehaars Rør, som Eieren til samme kan afhente paa Undertegnedes Contoir, mod at betale Findeløn og Bekjendtgjørelses Omkostningerne. Middelfart Byfogedcontoir den 3 Juli 1818. Wedel Heinen.
Odense Adresse-Contoirs Efterretninger, 1848-07-06
Paa Vestergade er idag tabt en Tegnebog, hvori 5 Rbd., samt nogle Papirer. Finderen bedes mod en Douceur at aflevere samme paa Politikammeret.
Odense Adresse-Contoirs Efterretninger, 1848-07-06
En sort Puddel-Hanhund med hvidt Bryst, nylig klippet, er bortløbet fra sin Eier Hans Rasmussen ved St. Jørgen, som udlover en Douceur for dens Opbringelse.
Odense Adresse-Contoirs Efterretninger, 1848-07-06
I Tirsdags Aftes, den 4 Juli, blev der paa Torvet, omtrent udenfor Justitsraad Scholten, tabt en Jnseparable, hvid Perle med blaae Jndfatning, forenet med en Guldnaal ved en lille Guldkjæde. Den redelige Finder bedes at aflevere Samme, hos Justitsraad Scholten, imod en passende Douceur.
Odense Adresse-Contoirs Efterretninger, 1848-07-06
At min Tour til og fra Odense Søndag og Mandag for Fremtiden forandres til Løverdag og Søndag, undlader jeg ikke herved at bekjendtgjøre. Offer Nielsen, Huuslærerplads søges.
Odense Adresse-Contoirs Efterretninger, 1848-07-06
En dansksindet slesvigsk Seminarist, som er bleven nødt til at søge et Tilflugtsted i Fyen, attraaer en Huuslærerplads. Han kan give grundig Underviisning i de almindelige Skolekundskaber og i det tydske Sprog, ligesom han og kan meddele Begyndelsesgrundene i Fransk og Engelsk. De herpaa Reflecterende ville behage at henvende sig til Sognepræsten i Middelfart, som giver nærmere Oplysninger. En Uværnepligtig, der har Lyst til at lade sig stille til Jnfanterist, kan blive anbragt, naar han melder sig hos Skrædermester Petersen i Klaregaden.
Odense Adresse-Contoirs Efterretninger, 1848-07-06
For en ældre Barnepige, som er omhyggelig for Børn og med Orden kan passe deres Tøi, er en Plads ledig til Novbr. Adressecontoiret anviser hvor.
Odense Adresse-Contoirs Efterretninger, 1848-07-06
Fragtmand fra Fielsted. For en Karl, der vil lade sig stille som Trainkudsk, anviser Adressekontoiret hvor han desangaaende haver at henvende sig 500 Rbd. rede Sølv, kan af Grevskabet Muckadells Overformynderi udlaanes, mod lovbefalet Sikkerhed, naar man derom henvender sig til undertegnede committerede Overformynder paa eensomhed pr. Odense. Warberg.
Odense Adresse-Contoirs Efterretninger, 1848-07-06
Liineborger Salt. kan faaes i Foustager hos J. J. Stokkebye, Odense Nørregade Nr. 404. Kjød.
Odense Adresse-Contoirs Efterretninger, 1848-07-06
af en udmærket feed jydsk Stud kan bekommes førstkommende Løverdag den 8 Juli paa Torvet hos F. Tange.
Odense Adresse-Contoirs Efterretninger, 1848-07-06
Farve=Mølle. Fra min nylig etablerede Farve=Mølle kan til billige Priser stadig faaes alleslags revne Oliefarver, adskillige Slags Lak= og Olie=Fernisser samt Meubel-Fernis og Gummielast. Blanksværte af fortrinlig Godhed. Faaborg den 4 Juli 1848. J. J. Jacobsen.
Odense Adresse-Contoirs Efterretninger, 1848-07-06
Hos Undertegnede, der boer hos Maler Bonde i Odense, kan en Skolediscipel faae Kost og Logie. B. Rieffestahl.
Odense Adresse-Contoirs Efterretninger, 1848-07-06
To propert meublerede Værelser ønskes for en eenlig Herre med daglig Besviisning i Huset og alt Tilbehør; man melde sig i forseglede billetter paa Adressekontoiret med Udskrivt til N. N., hvori opgives den billigste Betaling maanedlig med Gade og Huusnummer.
Odense Adresse-Contoirs Efterretninger, 1848-07-06
Til næstkommende October Flyttedag kan en Leilighed i anden Etage bekommes til Leie i Vestergade, bestaaende af 2 Værelser til Gaden, til Gaarden 2 Soveværelser, Kjøkken, Spisekammer, Loftsrum og Kielder. Adressecontoiret anviser En Præstegaard eller en anden større Gaard ønskes i Forpagtning enten strax eller til November. De herpaa Refletterende bedes at indlevere billet Mrk. 180, hvori Gaardens Beliggenhed samt øvrigt bedes anført. Fjerde Klasse.